text: Tyve fra Litauen eftersøges
  15 februar 2012 kl. 10.19
  En kvinde blev tirsdag aften anholdt i Højer med diverse tyvekoster. To mænd stak af, da politiet kom, og de er eftersøgt. Kvinden har været i grundlovsforhør, og hun er fængslet for fire uger. 
  Kvinden er 21 år og fra Litauen. Hun var i fuld gang med at tømme en bil for elektronik, da politiet dukkede op, og hun havde lige afmonteret en GPS og et DVD-anlæg.
  Da politiet undersøgte hendes bil, blev der fundet yderligere 34 effekter fra andre tyverier. Noget af det er el-værktøj fra et indbrud i Tinglev, og resten kommer formentlig også fra tyverier i området.
   
  Kvinden havde to mandlige ledsagere. De stak af, og politiet søger efter dem.
  
  Set ved Østerby?
  To udlændinge, der formodentlig er identiske med to flygtede indbrudstyve, blev onsdag morgen blevet set ved Østerby nær Højer. Syd- og Sønderjyllands Politi beder derfor borgerne om hjælp til at finde de to mænd.
  Et lokalt vidne så de to på Sønderhedevej i Østerby klokken 07.40. Deres signalement er følgende:
  Omkring 25-30 år gamle mænd. De er klædt i sort tøj med noget, det ligner jogging-bukser samt læderjakker. De har strikkede tophuer på. 
  De virker kraftige af bygning, men det kan skyldes, at de har meget tøj på under overtøjet.
  De to mænd er sandsynligvis identiske med to mænd, der flygtede, da politiet anholdt kvinden i Højre.
  